TULD JERUUSALEMMAST
Räägime siin koguduses palju Jeesuse verest,
Tema tegudest ja Temast endast,
kuna teame, kust Ta meid võttis ja kus me täna oleme.
Mõned teist olid ehk head inimesed.
Olite ehk terved ja sõbralikud ning tegite üksnes head.
Keegi ei suutnud teid pahandada.
Te olite niivõrd kenad.
Teil polnud siiski vaimumaailmas au.
Kui hakkasite uskuma Messias Jeesust, midagi muutus.
Nüüd õnnestub kellelgi teid ehk pahandada
ja mõned asjad tekitavad raskusi.
See johtub sellest, et varem te ei märganud neid.
Nüüd annab teis elav Püha Vaim neist märku.
Sest olete uuesti sündinud, olete uued loodud.
Olete Jumalale meelepärased.
Heebrealaste 12. peatükk ütleb,
et taevas on suur pilv
tunnistajaid.
Te olete nendega seotud.
Kuidas? Jeesuse vere ja Püha Vaimu kaudu.
Olete ühenduses Jumala enda ja Tema kuningriigiga.
Seda tähendabki uue lepingu au.
Paljud ütlevad: "Mina pole midagi!"
Vahel maskeeritakse uhkus kaunisse rüüsse.
"Mina pole midagi, kõik on Jumalast!"
See on muidugi tõsi, me pole tõesti midagi.
Tuleb siiski meeles pidada,
et oleme Jumala lapsed tänu Jeesuse verele.
Kui sa pole kunagi midagi, on su hinges midagi viltu.
Kui sul on aga kõik alati hästi, võib seegi uhkus olla.
Sul on väidetavalt alati õigus ja kõik teised eksivad.
Seegi pole tõsi.
Täna räägin siiski sellest aust,
mille oleme saanud vere kaudu.
Ilma verd ei ole au.
Võid palvetada aastaid, kuid midagi ei toimu.
Kas usud, et su palved teevad seda?
Muidugi peame palvetama,
kuid õigete motiivide ja südamega.
Või midagi ei juhtu seepärast,
et sa ei mõista, et kõik hea toimub Jeesuse vere tõttu.
Ainult tänu verele. Ilma selleta pole elu ega miskit head.
Räägin praegu usklikest.
See, kes on sündinud uuesti Pühas Vaimust
ehk tunnistanud Jeesuse Messiaks ja oma Issandaks,
võib olla vaimne või lihalik, kuid mitte hingeline.
Hingeline on see, kes ei usu Jeesust.
Nad peavad hulludeks neid, kes räägivad nagu mina praegu.
See johtub sellest, et nad ei kuule seda oma vaimu kaudu,
kuna nende vaim on surnud.
Kes valgustab meie vaimu?
Püha Vaim! Kuidas Püha Vaim seda teeb?
Kui sa oma suuga tunnistad ja südames usud,
"sest südamega usutakse õiguseks
ja suuga tunnistatakse päästeks."
Milleks usutakse ja mida tunnistatakse?
Et Jeesus suri kogu maailma pattude eest.
Nii tuleb Püha Vaim ja sa sünnid uuesti.
Su vaim oli surnud,
kuid Püha Vaim äratab selle ellu.
Tänu Jumalale!
Sa ei saa enam hingeline olla.
Võid olla lihalik, kui patune liha sind valitseb.
Sa ei suuda võita oma patust liha ilma Püha Vaimuta
ja ilma Jeesuse vereta.
Proovisin seda, kuid see ei õnnestunud.
Enne usule tulemist proovisin kõike.
Paastusin ja paastun siiamaani mitu korda nädalas.
Palvetasin ja tegin igasuguseid asju.
Siiski on vaja vaid üht asja:
Jeesuse vere austamist ja Pühale Vaimule kuuletumist.
Ongi kõik.
Nägin Facebookis üht pilti.
Inimese kuju, kellel oli käes vasar,
millega ta oma jalgu vormis.
Jalad olid alles kivitükk.
Pildi all seisis: "Raskeim on enda kallal tehtav töö."
Kuulsin Püha Vaimu häält:
"Kui lased seda minul teha, pole see raske."
See on raske siis, kui teed seda omal jõul.
Kui palju sa ka ei teeks,
kui sa Jeesuse verd ei hinda, on sul alati süütunne.
Millestki ei piisa ja miski pole piisavalt hea.
"Peab veel natuke tegema."
Siis ajad segamini Toora ja Uue lepingu ning see on halb.
Neid ei tohi segamini ajada. See ei tööta.
Saatanat ja Jumalat ei saa segi ajada, vabandage väljendust.
Ma ei väida, et esimene leping oli saatanast.
Teame siiski,
et esimene leping anti meile näitama,
et me ei suuda käia Jumala aus.
Inimene ei suuda seda.
See õpetas meile,
kui palju vajame Jeesuse armu ja Püha Vaimu.
Kui ajad segamini Toora
ja Uue, armu lepingu,
on sul vahel hea ja vahel halb tunne.
Vahel on tunne võidukas ja vahel on võit kättesaamatu.
Kes on seda vahel kogenud?
Tõstke käsi?
Ärge ajage segamini Toorat ja Uut lepingut!
Uues lepingus on alati au ja võit.
Uus leping on igavene.
See ei sõltu lehmade ja kitsede verest.
See rajaneb Jeesuse verel.
Jeesuse veri on igavene,
ja seepärast on Uues Lepingus alati au ja võit.
Kõigud üles-alla,
kuna ajad segamini Toora ja Uue lepingu.
Miks Paulust rohkem taga kiusati
kui teisi apostleid?
Sest väidetavalt jutlustas ja kuulutas ta
Toora ja Moosese vastu.
Muidugi austame me Jumala inimesi.
Mooses oli eeskujulik inimene.
Kes on siiski meie suurim eeskuju? Ma ei kuule!
Isegi kui Mooses oleks läinud ristile kogu oma armastuses ...
Mooses oli ju hea südamega mees.
Kui Jumal ütles talle, et hävitab kogu rahva,
ja teeb temast uue rahva, ütles Mooses: Ei!
Mooses oli armuline ja hea mees.
Ta armastas oma rahvast.
Kuid isegi kui ta oleks valanud oma vere,
poleks me saanud seda, mida saime Jeesuse vere kaudu.
Mooses, Eelija, Taavet ja Paulus olid kõik head,
kuid Jeesus on Messias ja meie eeskuju.
Peame olema nagu Tema, mitte nagu Mooses.
Mõtlete ehk et piisaks sellestki, kui oleksime Moosese sarnased.
Ei. Tahame olla Jeesuse sarnased.
Jeesuse kohta on kirjutatud, et Ta on paganatele valguseks
ja kirkuseks oma rahvale Iisraelile.
Kogu see rahvas ootab shechinat.
Shechina tähendab Püha Vaimu ligiolu.
Shechina oli templis seaduselaeka juures.
Kord aastas astus ülempreester selle ette.
Tal oli kaasas veri.
Ilma vereta oli see võimatu.
Seal oli täiesti pime.
See on muide seotud ka meie usuga.
Me pole veel näinud Jumala riiki.
Paneme siiski oma lootuse sellele
ja see lootus puhastab meid, nagu ütleb 1. Johannese 3:3.
Templi kõige pühamas paigas oli pime ja seal oli seaduselaegas.
Laekas olid lepingu tahvlid, Kümme käsku,
manna ja veel mis?
Aaroni kepp.
Need kolm asja rääkisid Iisraeli rahva vastuhakust.
Ülempreester astus verega kõige pühamasse paika
Püha Vaimuga kohtuma.
Seda nimetabki see rahvas shechinaks.
Kuna enam pole templit, käsulaegast ega ohvreid,
usuvad nad, et ka shechinat pole.
Shechina on olemas.
Kas teate, miks?
Maailma kuningas ja valgus on siin maa peal -
Messia kogudus.
Messia koguduse kaudu
on Jumala au, Püha Vaim, siin Jeruusalemmas
ja kogu maailmas.
Matteuse 27:50 -
"Jeesus aga, kisendades taas valju häälega, heitis hinge.
Ja ennäe, templi vahevaip kärises ülalt alla kaheks
ja maa värises ja kaljud murdusid ja hauakambrid avanesid
ja ärkas üles palju magama uinunud pühade ihusid."
Kes äratab surnud üles?
Püha Vaim.
Mis siis juhtus?
Eesriiet poleks keegi suutnud ülevalt alla lõhki rebestada.
Püha Vaim tegi seda ja läks välja.
Shechina, Jumala au.
Siis ärkas palju pühasid ellu.
"Ja need tulid pühasse linna ja paljud said seda näha."
Sellele järgnevad nelipühi sündmused.
Jumala au valati Jeesuse jüngrite peale.
Miks Jumala au langes Jeesuse jüngrite peale?
Miks mitte kõigi nende peale, kes Jeruusalemmas olid?
Mõned irvitasid jüngrite üle, kuna nad olid teistsugused.
Jüngrid uskusid Jeesuse veresse ja nood teised mitte.
Nad olid hingelised ja ütlesid seepärast: "Nad on purjus!"
See juhtus kell 9.00 hommikul. Juudid ei joo nii vara.
Vahel näeme, kuidas Jumal tegutseb.
Siiski ütleme, et see ei saa olla Jumalast.
Käime koguduses ja usume Jeesust,
kuid kahtleme Jumala tegudes.
Miks me kahtleme?
Kuna me ei mõista, et Jumal on kõikvõimas.
Tema arm anti usklikele Jeesuse vere kaudu.
Tema armus toimuvad imed. Tema au langeb.
Ärge oodake seda au pilve, mis templis oli.
Ära oota mingit välist sündmust,
mis sind pikali kukutab.
Ela praegu Jumala aus ja austa Jeesuse verd,
nii näed imesid oma südames, hinges ja ihus,
oma peres ja nii edasi.
Naaseme 2. Korintlaste kirja.
2. Korintlaste 3:10 -
"Ning toona kirgastatu ei olegi praegu enam kirgas
selle võrratu kirkuse kõrval.
Jah, kui kõrvalejäetav juba oli täis kirkust,
kui palju enam on kirkuses see, mis jääb!
Et meil nüüd on niisugune lootus, siis võime toimida täie julgusega
ega pane Moosese kombel katet oma palgele,
et Iisraeli lapsed ei saaks vaadata selle lõppu, mis on kaduv.
Kuid nende mõtteviis on paadunud. Veel tänapäevani
jääb Vana Testamendi lugemise peale seesama kate, seda ei kergitata,
sest see eemaldatakse alles Kristuses."
Kate kaob Messias tänu Tema verele.
"Tänapäevani, iga kord kui Moosest loetakse,
lasub kate nende südamel."
Jeesus ütles, et Teda võib näha Pühakirjas.
Miks nad Teda Pühakirjas siiski ei näe?
Jokin estää heitä näkemästä.
Miski varjab nende südame Jumala au eest.
On kirjutatud, et Jeesus on oma rahva, Iisraeli auhiilgus.
Nad ei näe seda, kuna nad ei usu seda.
Kui usute, peate saama näha Jumala au.
Peate nägema, kuidas Püha Vaim tegutseb teie elus,
kuna usute Uut lepingut ja Jeesuse verd.
See on rohkem kui lehmade ja lammaste veri,
see on Jumala Talle veri.
Lõpetuseks Heebrealaste 9:11.
Heebrealaste 9:11 -
"Aga kui Kristus tuli tulevaste hüvede ülempreestrina,
suurema ja täiuslikuma telgiga, mis ei ole kätega tehtud,
see tähendab ei ole osa sellest loomisest,
siis ta läks sisse mitte sikkude ja vasikate verega, vaid iseenda verega,
minnes ühe korra kõige pühamasse paika,
saavutas ta meile igavese lunastuse.
Sest kui sikkude ja härgade veri ja lehma tuhk,
mida piserdatakse rüvetunute peale, pühitseb liha puhtuseks,
kui palju enam siis Kristuse veri. Kristus, kes igavese Vaimu läbi
ohverdas iseenese laitmatuna Jumalale,
puhastab meie südametunnistuse surnud tegudest
teenima elavat Jumalat.
Seepärast ongi tema uue lepingu vahemees selleks,
et kutsutud -
kui tema surm oli saanud lunastuseks -
saaksid kätte igavese pärandi tõotuse."
Saame tõotatud, igavese pärandi.
Saame Püha Vaimu,
ja Pühas Vaimus saame Jumala kuningriigi.
See on tähtis.
Mitte niivõrd see, mis siin maailmas toimub,
vähemalt mitte see, mis praegu toimub.
Meie usuelu kaudu valmistab Jumal oma igavest kuningriiki.
See on meie pärand.
Häda teile, kui muretsete rohkem riiete pärast
ja teiste kaduvate asjade pärast
kui igaveste asjade pärast!
Tähtis on Jumala au, mitte inimese au.
Ta ütles: "Kuidas te saaksite uskuda,
kui võtate vastu au üksteiselt?"
Inimese au on tühine, aga Jumala au on igavene.
Inimene ei salli mõtet,
et keegi oleks sündinud Pühast Vaimust,
maksnud hinna nii juutide kui mittejuutide eest,
ja teinud nad niiviisi õigeks.
Uskmatu inimene ei suuda neid sõnu sallida.
Nad kannatavad seda kuuldes.
Nad ei suuda seda mõista.
Nad otsivad tühist au, inimeste au.
Meie aga ei otsi isegi Jumala au,
vaid teame, et Jumal on riietanud meid oma auga
Jeesuse vere pärast.
Isa Jumal on meid vastu võtnud
ja mis ka ei juhtuks, oleme Jumala lapsed.
Seepärast pole vahet, mis tunne mul täna on.
Ma ei karda surma, kuna see on vaid siirdumine tulevasse maailma.
Pole vahet, mida arstid ütlevad.
Tean, et minus on Jumala au ja Püha Vaim tunnistab mulle,
et Jeesuse vermete läbi on mulle tervis tulnud.
Kui mul täna midagi puudub, on Jumal selle mulle juba andnud.
Kõik, mida vajan, on Jumala aus olemas.
Kõik on olemas
Jumala au piirides.
Seda, mida ma omas jõus saavutada ei suuda,
annab Püha Vaim mulle Jeesuse vere tõttu.
Püha Vaim austab Jeesuse verd.
Alati kui räägitakse Jeesuse verest, tunnistab Püha Vaim, et see on tõde.
Tõlge: Monika Jaaguri